Вадзім Эдвардавіч Матуліс

Вадзім Эдвардавіч Матуліс — дырэктар Ліцэя БДУ (2010—2014), кандыдат хімічных навук (2005), дацэнт (2010).

 Прафесійная дзейнасць 
 1995—2000 — вучоба ў БДУ.
 1 жніўня 2000 — 19 кастрычніка 2000 — малодшы навуковы супрацоўнік Установы БДУ «НДІ фізіка-хімічных праблем».
 2000 — з адзнакай скончыў хімічны факультэт БДУ і паступіў у вочную аспірантуру па кафедры неарганічнай хіміі, якую скончыў у 2003 годзе.
 2000—2003 — аспірант БДУ.
 2003—2006 — малодшы навуковы супрацоўнік Установы БДУ «НДІ фізіка-хімічных праблем».
 2005 — прысуджана вучоная ступень кандыдата хімічных навук па спецыяльнасці фізічная хімія (тэма дысертацыі — «Квантавахімічнае даследаванне вытворных тэтразола»).
 2006—2008 — навуковы супрацоўнік Установы БДУ «НДІ фізіка-хімічных праблем».
 2008—2009 — старшы навуковы супрацоўнік Установы БДУ «НДІ фізіка-хімічных праблем».
 2009—2010 — дацэнт кафедры неарганічнай хіміі хімічнага факультэта БДУ.
 2010 — прысвоена вучонае званне дацэнта.

З 2010 па 2014 гады быў дырэктарам Ліцэя БДУ.

 Вучэбная праца 
Падрыхтаваў і чытае курс лекцый «Квантавая хімія і будова малекул» (агульны курс для студэнтаў хімічнага факультэта БДУ). Аўтар спецкурса «Прыкладная квантавая хімія» (спецкурс для студэнтаў спецыялізацыі «неарганічная хімія»). Выкладае хімію ў класах хіміка-біялагічнага напрамку Ліцэя БДУ.

 Галіна навуковых інтарэсаў і навуковая праца 
Даследаванне структуры і уласцівасцяў азотазмяшчальных гетэрацыклаў і іх комплексных злучэнняў метадамі квантавай хіміі.
Выкананы квантавахімічныя разлікі электрастатычных патэнцыялаў малекул азолаў, падабенства да пратона розных атамаў азоту цыклу, адноснай устойлівасці ізамераў і электроннай і геаметрычнай структуры малекул вінілтэтразолаў. Атрыманыя вынікі забяспечваюць магчымасць мэтанакіравана аптымізаваць працэсы функцыяналізацыі азолаў і селектыўнага атрымання N-замешчаных трыязолаў і тэтразолаў, а таксама дазваляюць прагназаваць рэакцыйную здольнасць вінілтэтразолаў ў працэсах палімерызацыі, што ў сукупнасці ўносіць значны ўклад у развіццё фізічнай і структурнай хіміі азолаў.

Некаторыя вынікі навуковых даследаванняў уключаны ў вучэбны дапаможнік «Прыкладная квантавая хімія: вучэбны дапаможнік».

 Іншыя віды дзейнасці 
З 2003 г працуе ў Ліцэі БДУ. Займаецца падрыхтоўкай навучэнцаў ліцэя БДУ да Рэспубліканскай і Міжнароднай алімпіяд па хіміі. Сярод яго вучняў пераможцы заключнага этапу Рэспубліканскай, Мендзялееўскай і Міжнароднай алімпіяд па хіміі. З’яўляецца аўтарам шэрагу вучэбна-метадычных дапаможнікаў па хіміі, апрабацыя якіх паспяхова ажыццяўляецца ў цяперашні час у навучальным працэсе. Браў удзел у распрацоўцы адукацыйнага стандарту па хіміі. У суаўтарстве з Таццянай Аляксандраўнай Калевіч і Віталем Эдвардавічам Матулісам распрацаваў курс па выбару «Колькасныя суадносіны ў хіміі» (праграма курса зацверджана Міністэрствам адукацыі). Удзельнічае ў распрацоўцы комплексу дыстанцыйнага навучання, які ствараецца ў ліцэі БДУ. Ім распрацаваны і падтрымліваюцца два дзеючых у рамках гэтага комплексу курса: «Хімія 9» і «Завочная алімпіяда па хіміі», «студэнтамі» якіх з’яўляюцца навучэнцы ліцэя БДУ і іншых навучальных устаноў Рэспублікі Беларусь.

 Узнагароды 
 2000 — першая прэмія Спецыяльнага фонду Прэзідэнта Рэспублікі Беларусь па сацыяльнай падтрымцы адораных навучэнцаў і студэнтаў.
 2006 — трэцяя прэмія Спецыяльнага фонду Прэзідэнта Рэспублікі Беларусь па сацыяльнай падтрымцы адораных навучэнцаў і студэнтаў «за асабісты ўклад у развіццё здольнасцяў таленавітай моладзі»;
 2006 — грамата Белдзяржуніверсітэта.
 2007 — грамата Міністэрства адукацыі Рэспублікі Беларусь «за асабісты ўклад у навучанне і выхаванне падрастаючага пакалення, вялікія дасягненні ў падрыхтоўцы навучэнцаў да міжнародных алімпіяд».
 2008 — першая прэмія Спецыяльнага фонду Прэзідэнта Рэспублікі Беларусь па сацыяльнай падтрымцы адораных навучэнцаў і студэнтаў «за асабісты ўклад у развіццё здольнасцяў таленавітай моладзі».
 2008 — стыпендыя Прэзідэнта Рэспублікі Беларусь таленавітым маладым вучоным.

 Спасылкі 
 Матуліс Вадзім Эдвардавіч
 Вадим Матулис: Человек волен разговаривать на том языке, на каком захочет 
 Кафедра химии Ліцея БГУ 
 Апошні званок 2011 — Матуліс Вадзім Эдвардавіч

Катэгорыя:Кандыдаты хімічных навук
Катэгорыя:Педагогі Беларусі
Катэгорыя:Хімікі Беларусі